
РЕШЕНИЕ ЗА ОТКРИВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА. ОБЯВЛЕНИЕ ЗА ПОРЪЧКА

I. ПРЕДМЕТ, СРОК И МЯСТО НА ИЗПЪЛНЕНИЕ НА ПОРЪЧКАТА. 
Настоящата документация съдържа информация, която дава възможност на кандидатите да се запознаят с предмета на поръчката и условията за нейното изпълнение, условията за участие, изисквания към участниците и процедурата по провеждането ѝ.
Документацията за участие в настоящата процедура е безплатна и всеки участник може да я изтегли от „Профила на купувача”, за да изготви своята оферта.
Настоящата обществена поръчка се възлага чрез публично състезание по смисъла на чл. 18, ал. 1, т. 12  и ал. 2, във връзка с чл. 20, ал. 2, т. 1 от Закона за обществените поръчки (ЗОП)  и цели спазване на законовите правила и осигуряване на прозрачност при възлагане на строителство от възложител по чл. 5, ал. 2, т. 9 от ЗОП.

Възложителите прилагат процедурите по чл. 18, ал. 1, т. 12 от ЗОП – публично състезание, когато обществените поръчки имат прогнозна стойност без ДДС за строителство от 270 000 лв. до 5 000 000 лв. за строителство. Прогнозната стойност на настоящата поръчка е в размер на 97 379,82 лв. без ДДС, но при спазване на задължението на Възложителя по чл. 27 от ППЗОП и поради възможността  от натрупване на сходни дейности за следващите 12 месеца при Възложителя, попада в приложното поле на чл. 18, ал. 1, т. 12  във връзка с чл. 20, ал. 2, т. 1 от ЗОП.

Изборът на процедурата е при условията на чл. 18, ал. 1, т. 12 от ЗОП, при спазване на условията на чл. 20, ал. 2, т. 1 от ЗОП. Процедурата ще се проведе при условията на чл. 20, ал. 2, т. 1 от ЗОП.
Възложителят желае максимална прозрачност при възлагането на обществената поръчка и реши да открие публично състезание по ЗОП. Предвид обстоятелството, че видът на поръчката позволява достатъчно точно да се определят техническите спецификации и не са налице условията за провеждане на състезателен диалог или някоя от процедурите на договаряне, безспорно е налице възможност и условия обществената поръчка да бъде възложена по предвидения в ЗОП ред за провеждане на публично състезание. Провеждането на този вид процедура осигурява в най-голяма степен публичността на възлагане изпълнението на поръчката, респ. прозрачността при разходването на финансовите средства по проекта. С цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага именно по посочения вид процедура. Посредством тази процедура се цели и защитаване на обществения интерес, като се насърчи конкуренцията и са създадат равни условия при провеждане на процедурата.
За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и подзаконовите му нормативни актове, както и приложимите национални и международни нормативни актове, съобразно с предмета на поръчката.

1. Възложител на обществената поръчка

Възложител на настоящата обществена поръчка е Кметът на Община Момчилград с официален адрес и адрес за кореспонденция: 
	Град  Момчилград, ул. «26-ти декември» №12,  Пощенски код   6800


 който притежава качеството на възложител на основание чл. 5, ал. 2, т. 9 от ЗОП.

2. Предмет на поръчката
Предмет на настоящата обществена поръчка е „Ремонт и оборудване на част от Медицински център към МБАЛ „Д-р С. Ростовцев – гр. Момчилград“ 
3.  Обект на поръчката
Обект на настоящата обществена поръчка е „строителство“ по смисъла на чл. 3, ал. 1, т. 1, б. „б“ от ЗОП.
4. Обособени позиции

Обществената поръчка не е разделена на обособени позиции.
Мотиви: В съответствие с чл. 46, ал. 1 от ЗОП, Възложителят е преценил възможността за разделянето на обществената поръчка на обособени позиции. Съгласно  § 29 от ДР на ЗОП, „обособена позиция" е такава част от предмета на обществената поръчка, която въпреки че може да бъде самостоятелен предмет на обществена поръчка, е систематично свързана с другите позиции от предмета на обществената поръчка. След обстойна и внимателна преценка е установено, че настоящата обществена поръчка се отнася до изпълнението на СМР, като обектът на строителство е само един. Разделянето на поръчката на обособени позиции не би могло да бъде мотивирано, нито от гледна точка на дейностите, нито от гледна точка на различни обекти. С оглед на обстоятелството, че се предвижда строителството да бъде осъществено на едно и също място – сградата на Общинска болница в гр. Момчилград, наличието на екипи на различни изпълнители би затруднило осъществяването на планираните СМР. С оглед на горепосоченото Възложителят е преценил, че разделянето на обществената поръчка на обособени позиции е нецелесъобразно.
5. Възможност за предоставяне на варианти в офертите

Не се допуска предоставяне на варианти в офертите.

6. Срок за изпълнение на поръчката
Общият срок за изпълнение на поръчката започва да тече от подписване на Протокол за откриване на строителна площадка и определяне на строителна линия и ниво на строежа до подписването на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.
Възложителят определя общ максимален срок за изпълнение на поръчката от 150 (сто и петдесет) календарни дни, но не по-късно от крайния срок на договор за субсидия № B2.9a.09 от 01.11.2017 г.,, със срок на изпълнение 24 месеца, но не по-късно от 31.12.2023 г. При изготвяне на своите предложения участниците следва задължително да се съобразят с така посочения максимален срок за изпълнение на поръчката.

7. Място на изпълнение на обществената поръчка:

Обществената поръчка ще се изпълнява на територията на Република България, област Кърджали, община Момчилград, гр. Момчилград – ул. „Стефан Караджа” 2
8. Предварителен оглед на обекта 

С оглед спецификата на изпълнение на обекта на поръчката, участниците могат да извършат предварителен оглед на обекта, на който предстои да се изпълнява СМР и да се запознаят с изискванията на техническия инвестиционен проект. Възможност за оглед на обекта се организира от Възложителя всеки вторник от 10,00 до 12,00 часа.

Всеки участник изпраща предварително писмено уведомление до Възложителя, в което посочва дата, на която ще посети обекта и прилага копие от Удостоверение за актуално състояние или ЕИК. Лицата следва да носят със себе си лична карта. Посещението се извършва от законния представител на участника лично или чрез надлежно и изрично упълномощен да извърши огледа представител с пълномощно. Не е необходима нотариална заверка. Копие от пълномощното се прилага към уведомлението за предстоящ оглед. 

Извършването на оглед не представлява задължително условие за участие в процедурата за възлагане на обществена поръчка.
II. ТЕХНИЧЕСКИ СПЕЦИФИКАЦИИ И ИЗИСКВАНИЯ КЪМ ИЗПЪЛНЕНИЕТО

Общи положения:

Забележка: Всички изисквания в настоящия раздел следва да се считат за минимални и задължителни. Съдържанието му се прилага като приложение към договора с определения изпълнител в поръчката и представлява неразделна част от него.

Настоящите технически спецификации за определяне на характеристиките и функцио-налните изисквания за изпълнение на предмета на обществената поръчка се разработиха на основание чл. 48-52 от Закона за обществените поръчки.  

Техническите спецификации представляват неделима част от документацията за участие в обществена поръчка за строителство, наред с договорните условия, инвестиционните проекти и количествените сметки. Спецификациите са предназначени да пояснят и развият изискванията за изпълнение на строителните работи, които са предмет на договора за строителство.  

Финансиране: Финансирането ще бъде осигурено по договор за субсидия № B2.9а.09 от 01.11.2017 г. със срок на изпълнение 24 месеца, но не по-късно от 31.12.2023 г, който се финансира по Програма за трансгранично сътрудничество INTERREG V-A „Гърция-България, 2014-2020“
Описание на проекта
Наименованието на проекта е: „Политики за подобряване достъпа до здравно обслужване в отдалечените райони“ с акроним („Здрава община“)/“Policies for Enhancing Access to Health Services in Deprived Areas”  whit acronym  („The Healthy Municipality“).

Общата цел на проекта е въвеждане на политики за превенция от заболявания на общинско ниво в отдалечените райони на Гърция и България. Тя е в съответствие с Програма TO 09: „Насърчаване на социалното приобщаване, борбата срещу бедността и срещу всякаква дискриминация“ и Инвестиционен приоритет 9а „Инвестиране в здравна и социална инфраструктура, която допринася за националното, регионалното и местното развитие, понижаване на неравнопоставеността по отношение на здравния статус, насърчаване на социалното приобщаване чрез подобряване на достъпа до обществени, културни и развлекателни услуги и преминаването от служби на институционално равнище към служби на местно равнище”.  Дейностите включват: ремонтни работи, оборудване, идентифициране на заболеваемостта на населението в региона, изследване на причините за заболеваемост и формулиране на политики за неговото намаляване, диагностични изследвания за уязвими групи, повишаване на информираността на местните власти и на местните болници/центрове, създаване на база данни с карти на пациенти – оформяне на профила на заболеваемост в района, създаване на цифрова здравна платформа, свързване в мрежа на местните здравни структури, създаване на трансгранична лаборатория за превенция от заболявания. 

Специфичните цели на проекта са: 

· Изследване причините за заболяваемостта, разработване на карти на заболеваемостта на населението и да формулиране на политики за намаляване на заболеваемостта;
· Проучване достъпа и степента на покриване на нуждите от здравни услуги в партньорските райони;
· Установяване на уязвими групи и предприемане на мерки за превенция;
· Допълнително оборудване за здравни центрове и изграждане на мрежа от местни здравни структури;
· Разработване на планове за местна здравна политика, организиране на комуникационни действия за прилагане на общ план в проектните области;
· Прилагане на пилотни приложения и сесии за здравна профилактика.
Описание на дейностите, предмет на обществената поръчка
Обектът на настоящата обществена поръчка включва изпълнение на СМР в съответствие с изготвена количествена сметка:

Изпълнението на СМР се извършва в съответствие с част трета „Строителство“ от ЗУТ и започва след подписване на Протокол образец 2 за откриване на строителна площадка и определяне на строителна линия и ниво на строежа.
Обстоятелствата, свързани със започване, изпълнение и приемане на СМР и въвеждане на обекта в експлоатация, ще се удостоверяват със съставяне и подписване от участниците на съответните актове и протоколи съобразно Наредба № 3 от 31.07.2003 г. за съставяне на актове и протоколи по време на строителството. 

Техническото изпълнение на строителството трябва да бъде изпълнено в съответствие с изискванията на действащото българско законодателство, техническите спецификации на вложените в строежа строителни продукти, материали и оборудване, и добрите строителни практики в България и в Европа.

· Сградата на МБАЛ ”Д-р С. Ростовцев”, гр. Момчилград е публична общинска собственост,  построена  през 1962 г.  Състои се от три блока:

· • Блок А – Основна сграда е предназначена за общо болнично лечение;

· • Блок Б – Отделение за долекуване;

Сградата на блок А е монолитна, с три етажа и частично вкопан отопляем сутерен. Сутеренните стени, които са над нивото на терена са с бучарда. Фасадните стени са топлоизолирани, а вътрешните стени – шпакловани и боядисани с латексова боя. Подът е изпълнен с мозайка или циментова замазка. Покривът е плосък тип „топъл”, покрит с битум и битумна мушама. Съществуващата дограма по ограждащите елементи е нова с PVC профил и стъклопакет.  Вратите са подменени с алуминиеви, като една част са дървени, които са предвидени за смяна и са включени в настоящата количествена сметка. На първия етаж са разположени здравен пункт- специализирани лекарски кабинети, детско отделение, болнични стаи и канцеларии. На вторият етаж са разположени също болнични стаи, лекарски кабинети, диагностичен консултативен център за визуална диагностика, библиотека и др.  На третия етаж се намират акушеро-генекологично отделение, лекарски кабинети и болнични стаи към тях. 
Режимът на обитаване на сградата е денонощен. 

· Данни за обекта:
	Сграда (наименование)
	МБАЛ ”Д-р С. Ростовцев”, гр. Момчилград

	Адрес
	Адрес гр. Момчилград Област Кърджали

	Тип сграда 
	Сграда в областта на здравеопазването

	Собственост
	Общинска

	Брой обитатели + Персонал
	69 + 90

	График обитатели час/ден
	График отопление час/ден

	Работни дни, час/ден
	24
	Работни дни, час/ден
	8

	Събота, час/ден
	24
	Събота, час/ден
	8

	Неделя, час/ден
	24
	Неделя, час/ден
	8


· Строителни характеристики на сградата на блок А

	Застроена

площ, m2
	Разгъната

площ, m2
	Отопляема

площ, m2
	Бруто отопляем

обем, m3
	Нето отопляем

обем, m3

	927.88

	3737.85

	3154.79

	12684.43

	9947.35


Предвидените строително-монтажни работи не нарушават съществуващата стоманобетонна конструкция. Предвижда се подмяна на останалата и неподменена съществуващата дървена дограма с алуминиева. Съществуващата настилка (мозайка) по стълбището се се предвижда да бъде изпълнена с гранит по стъпалата и стълбищните площадки, а в коридорите и санитарните възли, се полага гранитогрес. По таваните и стените в коридорите и стълбищните клетки е предвидено да се изпълни гипсова шпакловка и боядисване с латекс. 
Предвидено е и демонтаж,  доставка ,  монтаж , сертифициране  болнична асансьорна уредба.
По отношение на дейностите, предвидени в настоящата обществена поръчка, изпълнителят следва стриктно да се придържа към предвиденото в техническите проекти, количествените сметки, описващи видовете работи, като съдържанието на обяснителните записки в пълния им обем следва да се счита като неразделна част от настоящите технически спецификации.
В случай на изрично упоменаване на конкретна марка или модел, следва да се разбира, че е допустимо да се предложи еквивалент, който да отговаря в пълна степен на изискванията на инвестиционния проект.
Системи за проверка и контрол на работите в процеса на тяхното изпълнение: 

Възложителят ще осигури Консултант, който ще упражняване строителен надзор съгласно чл. 166, ал. 1, т. 1 от ЗУТ. 

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и нискокачествено изпълнение, работите се спират и Възложителят уведомява Изпълнителя за нарушения в договора. 

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

· Проверки и изпитвания: 

Изпълнителят трябва да спазва стандартите и нормативите, действащи в Република България. Изпълнителят е длъжен да влага в строителството висококачествени материали и строителни изделия, както и да извършва качествено строително-монтажните работи. Материалите се доставят със сертификат за качество и сертификат за произход.

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта. 

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи. 

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение.

Контрол по време на строителния процес: 

Контролът се осъществява от: 

· Инвеститорски контрол на общината в качеството й на Възложител - осъществяват проверки на място. 

В рамките на строителния процес ще се извършват проверки на място, които ще включват: 

· проверка на съответствието на реално изпълнени СМР с техническия проект и всички изменения в тях, одобрени от общината; 

· измерване на място на реално изпълнени СМР от Протокола за приемане на извършени СМР за сравняване с актуваните от изпълнителите и одобрени от инвеститорския контрол, количества и тези по КСС; 

· проверка за технологията на изпълнение и качеството на вложените материали и продукти, и съответствието им с изискванията на техническия проект; 

· проверка на сроковете на изпълнение в съответствие с приетите графици. 

· Технически характеристики на строителните продукти, които ще бъдат вложени в строежа, изисквания за качество – нормативи, стандарти и други разпоредби, на които следва да отговарят.
Строежът трябва да отговаря на изискванията на чл. 169 и чл.170 от Закона за устройство на територията.

СМР следва да се изпълняват в съответствие с одобрените дейности съгласно приложените количествени сметки, настоящите технически спецификации, условията на договора за възлагане на обществената поръчка и действащото българско законодателство за строителство и въвеждане на строежите в експлоатация.

Строителните продукти, предназначени за трайно влагане в строежа трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при обновявания, ремонти и реконструкции на строежите. 

По смисъла на Регламент № 305:

· „строителен продукт“ означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите; 

· „комплект“ означава строителен продукт, пуснат на пазара от един-единствен производител, под формата на набор от най-малко два отделни компонента, които трябва да бъдат сглобени, за да бъдат вложени в строежите; 

· „съществени характеристики“ означава онези характеристики на строителния продукт, които имат отношение към основните изисквания към строежите; 

· „експлоатационни показатели на строителния продукт“ означава експлоатационните показатели, свързани със съответните съществени характеристики, изразени като ниво, клас или в описание. 

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредба № РД-02-20- 1/05.02.2015г. за условията и реда за влагане на строителни продукти в строежите на Република България, обн. с ДВ, бр.14/2015г., в сила от 01.03.2015г. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са: 

1. декларация за експлоатационни показатели съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ; 

2. декларация за характеристиките на строителния продукт, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“; 

3. декларация за съответствие с изискванията на инвестиционния проект, когато строителните продукти са произведени индивидуално или по заявка, не чрез серийно производство, за влагане в един единствен строеж. 

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени. 

На строежа се доставят само строителни продукти, които притежават подходящи характеристики за вграждане, монтиране, поставяне или инсталиране в строежите и само такива, които са заложени в инвестиционния проект със съответните им технически характеристики, съответстващи на техническите правила, норми и нормативи, определени със съответните нормативни актове за строителство. 

Общи изисквания към строежите и изисквания към строителните продукти и материали за трайно влагане в строежа, обект по проекта: изпълнителят следва да изпълнява и поддържа строежа в съответствие с изискванията на нормативните актове и техническата спецификация за осигуряване в продължение на икономически обоснован експлоатационен срок на съществените изисквания за: 

1. механично съпротивление и устойчивост (носимоспособност); 

2. безопасност при пожар; 

3. хигиена, опазване на здравето и на околната среда; 

4. безопасна експлоатация; 

5. защита от шум; 

6. икономия на енергия и топлосъхранение (енергийна ефективност). 

С отчитане на горните нормативни изисквания, всички строителни продукти и материали, които се влагат от Изпълнителя при изпълнението на СМР, трябва да имат оценено съответствие съгласно горепосочената наредба. 

Изпълнителят следва да изпълни строежа по такъв начин, че да не представлява заплаха за хигиената или здравето на обитателите, и за опазването на околната среда при: 

1. отделяне на отровни газове; 

2. наличие на опасни частици или газове във въздуха; 

3. излъчване на опасна радиация; 

4. замърсяване или отравяне на водата или почвата; 

5. неправилно отвеждане на отпадъчни води, дим, твърди или течни отпадъци; 

6. наличие на влага в части от строежа или по повърхности във вътрешността на строежа.
Влаганите строителни материали и съоръжения трябва да отговарят на следните технически спецификации:

· Български стандарти, въвеждащи хармонизирани европейски стандарти, или еквивалентни; 

· Европейски технически одобрения (с или без ръководство), когато не съществуват технически спецификации.

· В случай, че спецификации не съществуват, строителните материали следва да съответстват на признати национални технически спецификации.

Когато техническите спецификации не могат да бъдат определени по горния ред, включително когато такива не съществуват, не са публикувани или не са влезли в сила, същите се определят от:  

· Български стандарти, с които се въвеждат европейски или международни стандарти, или еквивалентни;

· Български стандарти или еквивалентни;

· При условие, че не са налице публикувани стандарти, се прилагат български технически одобрения, както и нормативните актове за изпълнение и контрол на строежите или на отделни строителни и монтажни работи.

Всяка доставка на строителната площадка и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език. 

На строежа следва да бъдат доставени само строителни продукти, които притежават подходящи характеристики за вграждане, монтиране, поставяне или инсталиране и само такива, които са заложени в инвестицонния проект със съответните им технически характеристики, съответстващи на техническите правила, норми и нормативи, определени със съответните нормативни актове за строителство. 

Изпълнителят следва да осигури съответствието на доставените за влагане на обекта материали без дефекти. Изпълнителят следва да извършва визуална проверка и да проверява документите по доставките, както и други, свързани с това дейности. Материали, които не съответстват на изискванията на техническите спецификации и действащите стандарти, следва да се отстранят незабавно от обекта.

Материалите следва да се съхраняват  и опазват по начин осигуряващ защита от кражби или влошаване на техническите им характеристики. Материалите, които са негодни - увредени или замърсени, не могат да се влагат в обектите и следва да се заменят, без да се изискват допълнителни средства от Възложителя.

Всяка доставка ще се контролира от инвеститорския контрол и консултанта, упражняващ строителен надзор на строежа. 

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя. 

В строежа трябва да бъдат вложени материалите, определени в проекта и отговарящи на изискванията в българските и/или европейските стандарти. Доставяните материали и оборудване трябва да са придружени със съответните сертификати за качество и произход, декларации за съответствие от производителя или от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, уреждащи тази материя. 

Всяка промяна в одобрения проект трябва да бъде съгласувана и приета от Възложителя. 

Изпълнителят е задължен да изпълни възложените работи и да осигури работна ръка за изпълнението на всички предвидени в инвестиционния проект видове работи. 

Изпълнителят точно и надлежно трябва да изпълни договорените работи според одобрения от Възложителя технически проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до приемане на работите от страна на Възложителя и от съответните държавни институции. 

Изпълнителят трябва да съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя. Всяко намаление или увеличение в обемите, посочени в договора, ще се обявява писмено и съгласува преди каквато и да е промяна в проекта и по-нататъшното изпълнение на поръчката и строителството.

За всички посочени стандарти се прилагат съответните последни издания. Ако за посочен в настоящата спецификация стандарт има  последващо  по-ново издание,  същото  е валидно.

За всяко изискване за съответствие със стандарти за системи за управление на качеството участниците могат да представят и еквивалентни сертификати.

 При изпълнение, документиране и приемане на строително – монтажните работи се спазват стриктно всички изисквания на българската нормативна уредба.
· Методи за изпълнение на строителството. Строителна технология.
В процеса на строителството Възложителят ще упражнява контрол на извършените строителни работи на Изпълнителя. Възложителят има право да изиска да контролира, в това число и чрез нает от него Консултант, процесите на производство на определени съоръжения и материали, които ще се използват при изграждането и обзавеждането на обекта, както и да взема участие в специални изпитания и проверки извършвани от Изпълнителя в процеса на производство. В този случай, при наличие на поддоставчици и подизпълнители, може да се изиска Изпълнителят да осигури право на достъп на Възложителя/Консултанта и до местата на производство на поддоставчиците /подизпълнителите. Във всички случаи това право на Възложителя не следва да нарушава нормалния производствен процес на Изпълнителя.
· Изисквания относно осигуряване на безопасни и здравословни условия на труд. План за безопасност и здраве.
От страна на Изпълнителя се изисква стриктно спазване, включително и по отношение на трети лица, на разпорежданията на Закона за здравословни и безопасни условия на труд и Наредба № 2 от 22.03.2004г. за минималните изисквания за здравословни и безопасни условия на труд при извършване на строителни и монтажни работи, както и всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка. 

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство. 

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи. 

При изпълнение на СМР работниците да бъдат инструктирани по техника на безопасност и да бъдат снабдени с работно облекло и предпазни средства съобразно вида и условията на работа. Особено внимателно да се изпълняват демонтажните работи, като носещите елементи се свалят отгоре - надолу по посока на изтичане на усилията. Да се използва временно подпиране за предотвратяване срутване на конструкцията.
При изпълнение на строителните и монтажните работи Изпълнителят трябва да ограничи своите действия в рамките само на строителната площадка. 

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци. 

· Гаранционни срокове. Изисквания за поддръжка през гаранционния срок., изисквания относно отстраняването на дефекти, проявили се при нормалната експлоатация на строежа в течение на гаранционните срокове.
Степента на завършеност, която Изпълнителят ще постигне при изпълнение на обекта трябва да бъде такава, че да осигури окончателното му приемане съгласно чл.176, ал.1 от ЗУТ.
Гаранционният срок на изпълнените обекти трябва да бъде по-голям или равен на минималните гаранционни срокове за изпълнение на строителни и монтажни  работи, съоръжения и строителни обекти, съгласно чл.20, ал. 3, и 4 и чл.21от  Наредба № 2 от 31.07. 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
· Изисквания при разработване на предложението за изпълнение на поръчката 

Участниците следва да представят предложение за изпълнение на поръчката с  приложени към него линеен календарен график (ЛКГ) и диаграма на работната ръка, които следва да са изработени съгласно изискванията на възложителя посочени в раздел IX „СЪДЪРЖАНИЕ НА ОФЕРТАТА” от настоящата документация за обществената поръчка.

 Предложение, което не отговаря на горепосочените изисквания и на изискванията на възложителя, посочени в Техническата спецификация, и в другите части на документацията подлежи на отстраняване.

· Комуникация между Възложителя и Изпълнителя
Възложителят ще определи свой/и упълномощен/и представител/и по договора за координация и контрол на изпълнение на договора, както и за оперативен контакт с изпълнителя.
Изпълнителят трябва да посочи конкретни телефонни номера - фиксиран и мобилен, както и електронен адрес, които ще се ползват за комуникация с Възложителя.

III.  ЦЕНИ И НАЧИН НА ПЛАЩАНЕ

1. Прогнозна стойност на обществената поръчка 

Прогнозната стойност на поръчката е 97 379,82 лв. (деветдесет и седем хиляди, триста седемдесет и девет лева и 82 стотинки) без включен ДДС или 116 855,78лв. (сто и шестнадесет хиляди, осемстотин петдесет и пет лева и 78 стотинки) с включен ДДС.
Стойността на строителството ще бъде цената, предложена от кандидата, избран за изпълнител на поръчката.

Оферти на участници, които надхвърлят определената по-горе прогнозна стойност, ще бъдат отстранени от участие в процедурата като неотговарящи на предварително обявените условия на възложителя. В ценовото предложение се включват всички разходи, свързани с качественото изпълнение на поръчката във вида и обхвата, описани в техническите спецификации. 

За представяне на ценовото си предложение, участниците попълват приложения в настоящата документация образец и представят попълнените и остойностени количествени сметки от документацията, като приложение към него.

Договорената цена е окончателна и не подлежи на актуализация за срока на договора за обществена поръчка, освен при условията и по реда, определени в договора и в съответствие с чл. 116 от ЗОП.

2. Начин на плащане  

Възнаграждението по настоящата обществена поръчка се изплаща по следния начин:
· Авансово плащане в размер на 20 % (двадесет процента) от общата стойност на договора. Авансово плащане се извършва в 15-дневен срок след писменото уведомление от страна на Възложителя за началото на изпълнение на дейностите предмет на договора, представена оригинална фактура и гаранция за авансово плащане , съгласно договора. Авансовото плащане се приспада изцяло от дължимите междинни плащания, като изплатеният аванс следва да бъде напълно приспаднат не по-късно от извършването на четвъртото междинно плащане.

· Междинни плащания: общият размер на авансовото и междинните плащания е до 80 % (осемдесет процента) от общата стойност на договора. Междинни плащания се извършват в 15-дневен срок след представяне на оригинална фактура, за действително извършени работи съгласно КСС към одобрения инвестиционен проект, при наличие на изискуемите актове/протоколи съгласно Наредба № 3 от 31.07.2003 год. за съставяне на актове и протоколи по време на строителството, издаден разходооправдателен документ, както и документи съгласно указанията на финансиращата програма за искане на средства, доказващи количественото и качествено изпълнение на дадения вид дейност. Минималната стойност за искане за междинно плащане е 10 % от стойността на договора.

· Окончателното плащане е в размер на разликата получена, като от одобрените и подлежащи на разплащане разходи по дейностите, включени в настоящата поръчка, съобразно стойността на договора, се приспаднат извършените авансови и междинни плащания към изпълнителя. Окончателно плащане се осъществява в 15-дневен срок след представяне на оригинална фактура, за реално изпълнени дейности, установени със съответните документи след датата на подписване на Констативен акт за установяване годността за приемане на строежа  – Приложение № 15 към чл.7, ал.3, т.15 от Наредба №3/2003г. за съставяне на актове и протоколи по време на строителството.

IV.  УСЛОВИЯ ЗА УЧАСТИЕ В ПРОЦЕДУРАТА

1. Публично състезание е вид процедура за възлагане на обществени поръчки, при която всички български или чуждестранни физически или юридически лица, включително техни обединения, както и всяко друго образувание, което има право да изпълнява строителство и услуги съгласно законодателството на държавата, в която то е установено и отговарят на предварително обявените от възложителя условия в настоящата документация и в обявлението за обществена поръчка, могат да подадат оферта.
2. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за участие.
3. Възложителят отстранява от участие в процедура за възлагане на обществена поръчка участник, за който е налице поне едно от следните обстоятелства:

3.1. осъден е с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194-217, чл. 219-252, чл. 253-260, чл. 301-307, чл. 321, 321а и чл. 352-353е от Наказателния кодекс;
3.2. осъден е с влязла в сила присъда, освен ако е реабилитиран, за престъпление, аналогично на тези по т.3.1., в друга държава членка или трета страна; 
3.3. има задължения за данъци и задължителни осигурителни вноски по смисъла на чл. 162, ал.2, т.1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или  обезпечение на задълженията или задължението е по акт, който не е влязъл в сила; 
Изискването не се прилага в случаите по чл. 54, ал. 3 от ЗОП, а именно:
· се налага да се защитят особено важни държавни или обществени интереси;

· размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

3.4. налице е неравнопоставеност в случаите по чл. 44, ал. 5 от ЗОП

3.5. е установено, че: 
а) е представил документ с невярно съдържание, свързан с удостоверяване липсата на  основания за отстраняване или изпълнението на критериите за подбор; 
б) не е предоставил изискваща се информация, свързана с удостоверяване липсата на  основания за отстраняване или изпълнението на критериите за подбор; 
3.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен; 
3.7. е налице конфликт на интереси, който не може да бъде отстранен
. 
3.8. е обявен в несъстоятелност или е в производство по несъстоятелност, или е в  процедура по ликвидация, или е сключил извънсъдебно споразумение с кредиторите си по смисъла на чл.740  от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо  от сходна процедура, съгласно законодателството на държавата, в която е установен; 
Възложителят има право да не отстрани от процедурата участник на посоченото в т. 3.8. основание, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

3.9. лишен е от правото да упражнява търговска дейност съгласно законодателството на държавата, в която е извършено деянието;
3.10. сключил е споразумение с други лица с цел нарушаване на конкуренцията, когато нарушението е установено с акт на компетентен орган;
3.11. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
3.12. опитал е да: 
а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или
б) получи информация, която може да му даде неоснователно предимство в процедурата за възлагане на обществена поръчка. 
4. Лицата, за които се отнасят изискванията по т. 3.1, 3.2, 3.7 и 3.10 са съгласно чл. 40, ал. 2 от ППЗОП,  а именно:

4.1. лицата, които представляват участника;

4.2. лицата, които са членове на управителни и надзорни органи на участника;

4.3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорни органи.

Лицата по т. 4.1. и т. 4.2 са както следва:

а) при събирателно дружество –  лицата по чл. 84, ал. 1 и чл. 89, ал. 1 от Търговския закон; 

б) при командитно дружество – неограничено отговорните съдружници по чл. 105 от Търговския закон;

в) при дружество с ограничена отговорност –  лицата по чл. 141, ал. 1 и 2 от Търговския закон, а при еднолично дружество с ограничена отговорност -  лицата по чл. 147, ал. 1 от Търговския закон; 

г) при акционерно дружество –  лицата  по чл. 241, ал. 1, чл. 242, ал. 1 и чл. 244, ал. 1 от Търговския закон;

д) при командитно дружество с акции –  лицата по чл. 256 във връзка с чл. 244, ал. 4 от Търговския закон; 

е) при едноличен търговец –  физическото лице-търговец;

ж) при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

з) в случаите по б. «а» - б. «ж» – и  прокуристите, когато има такива; когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

и) в останалите случаи, включително за чуждестранните лица - лицата, които представляват, управляват и контролират участника, съгласно законодателството на държавата, в която са установени.

5. Когато участник в процедурата е обединение от физически и/или юридически лица, същият се отстранява от участие, когато някое от основанията за отстраняване е налице за член на обединението.
6. Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, е налице някое от обстоятелствата по т. 3.
7. Участник в процедурата, за когото са налице основания за отстраняване, има право да представи доказателства, че е предприел мерки, които гарантират неговата надеждност, съгласно чл. 56, ал. 1 от ЗОП, а именно:

· че е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени; 
· е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение; 
· че е изяснил изчерпателно фактите и обстоятелствата, като активно е съдействал на  компетентните органи, и е изпълнил конкретни предписания, технически, организационни и кадрови мерки, чрез които се предотвратят нови престъпления или нарушения. 
Основанията за отстраняване се прилагат до изтичане на сроковете, посочени в чл. 57, ал. 3 от ЗОП.

8. Възложителят не изисква обединенията да имат определена правна форма, за да участват при възлагането на поръчката.
9. Лице, което участва в обединение или е дало съгласие да бъде подизпълнител на друг участник, не може да представя самостоятелно заявление за участие или оферта.
10. В процедурата за възлагане на обществена поръчка едно физическо или юридическо лице може да участва само в едно обединение.

10.1. Участниците в обединението от физически и/или юридически лица следва да определят лице, което да представлява обединението пред възложителя за настоящата поръчка.
10.2. При изпълнението на обществената поръчка участниците в обединението отговарят солидарно.

11. Клон на чуждестранно лице може да бъде самостоятелен участник в обществената поръчка, ако може самостоятелно да подава оферти и да сключва договори съобразно законодателството на държавата, в която е установен.
12. Свързани лица не могат да бъдат самостоятелни участници в една и съща процедура
.

13. На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРС), дружества, регистрирани в юрисдикции с преференциален данъчен режим, и свързаните с тях лица не могат пряко или косвено да участват в публичното състезание, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.
14. Съгласно чл. 6, ал. 2 от Закона за мерките срещу изпирането на пари (ЗМИП), лицата, организиращи възлагането на обществени поръчки, идентифицират физическите лица, които са действителни собственици на клиент - юридическо лице, както и предприемат действия за проверка на тяхната идентификация в зависимост от вида на клиента и нивото на риск, което произтича от установяването на клиентските отношения и/или на извършването на сделки или операции с такъв вид клиент. При липса на друга възможност идентифицирането може да се извърши чрез декларация, подписана от законния представител или пълномощника на юридическото лице. 
15. Всеки участник в процедурата за възлагане на обществена поръчка има право да представи само една оферта.

При подаване на офертата, участникът декларира липсата на обстоятелствата/пречките посочени в настоящия раздел, в част III „Основания за изключване“ на ЕЕДОП. Обстоятелствата по т. 3.1, 3.2, (Осъждания за престъпления по чл. 194 - 208, чл. 213а - 217, 219 – 252 и чл. 254а – 260 от НК, както и информация за престъпления, аналогични на описаните, когато лицата са осъдени в друга държава членка или трета страна), както и обстоятелствата по т.12-14 от настоящия раздел, които не са изрично изброени в ЕЕДОП, се посочват и се декларират  в част III, раздел Г на ЕЕДОП „Други основания за изключване, които може да бъдат предвидени в националното законодателство на възлагащия орган или възложителя на държава членка“.
16. С оглед спецификата на изпълнение на обекта на поръчката, участниците могат да извършат предварителен оглед на обекта, на който предстои да се изпълнява СМР Извършването на оглед не представлява задължително условие за участие в процедурата за възлагане на обществена поръчка.
V. КРИТЕРИИ ЗА ПОДБОР
Възложителят определя критерии за подбор, които не съставляват показатели за оценка на офертите, а чрез тях се определят минималните изисквания за допустимост на участниците в процедурата.

1. Изисквания относно годността (правоспособността) за упражняване на професионална дейност

Участникът следва да притежава регистрация в Централния професионален регистър на строителя по Чл. 6. Строителите, които изпълняват отделни видове СМР, посочени в НКИД, позиция 45 "Строителство", от ПРВВЦПРС (Правилник за реда на вписване и водене на централния професионален регистър на строителя) или регистрация в съответен регистър на държава - членка на Европейския съюз или на друга държава - страна по Споразумението за Европейското икономическо пространство, като в този случай участникът представя еквивалентен документ, доказващ регистрация в аналогична професионална организация на държавата, в която е установен и има силата на вписване в Централния професионален регистър на строителя за обхвата на дейностите, за които е издаден. 

В случай на участие на обединение, което не е юридическо лице спазването на изискването се доказва от тези членове на обединението, които съобразно разпределението на участието на лицата при изпълнение на дейностите, предвидено в договора за създаване на обединението са ангажирани с изпълнението на строителство.

Когато участникът предвижда участие на подизпълнители изискването се доказва за тези подизпълнители, които съобразно вида и дела от поръчката, които са им възложени ще изпълняват строителство.
Участникът следва да предостави изискуемата информация по т.1 в част IV „Критерии за подбор“, раздел А „Годност“, т.1  от ЕЕДОП,  като посочва данни относно вписването на участника в съответния професионален  регистър в държавата членка, в която е установен, с  точно позоваване на документа, в т.ч. номер, дата и обхват, като се посочва дали съответните  документи са на разположение в електронен формат, както и уеб адрес, орган или служба, издаващи документа за регистрация. 

Доказване на посочените изисквания
За доказване на посочените изисквания, участниците представят при поискване в хода на процедурата, съгласно чл. 67, ал. 5 от ЗОП или преди сключването на договор за обществена поръчка, съгласно чл. 67, ал. 6 от ЗОП:

1. Заверено от участника копие на валидно удостоверение за вписване в ЦПРС за изпълнение на строежи от първа група, четвърта категория и талон към него или декларация или удостоверение за наличието на такава регистрация от компетентните органи, съгласно съответния национален закон, за участниците – чуждестранни лица, или съответен валиден аналогичен документ.
2. Минимални изисквания за икономическо и финансово състояние

Възложителят определя следните минимални изисквания за икономическото и финансово състояние на участника:

2.1 Участникът следва да е реализирал минимален общ оборот за последните три приключили финансови години (2014, 2015 и 2016 г.) в зависимост от датата, на която участникът е създаден или е започнал дейността си, в двукратния размер на прогнозната стойност на обществената поръчка.
При използване на подизпълнител, изискванията за оборот се отнасят и за всеки един от подизпълнителите, съобразно вида и дела от поръчката, който ще изпълняват.  

Участникът следва да предостави изискуемата информация по т. 2.1. в Част ІV „Критерии за подбор“, Раздел Б, „Икономическо и финансово състояние“ т. 1а от ЕЕДОП. 

Доказване на посочените изисквания

За доказване на посочените изисквания, участниците представят при поискване в хода на процедурата, съгласно чл. 67, ал. 5 от ЗОП или преди сключването на договор за обществена поръчка, съгласно чл. 67, ал. 6 от ЗОП:

1. заверено копие от годишните финансови отчети или техни съставни части за последните три приключили финансови години (2014, 2015 и 2016 г.), в зависимост от датата, на която участникът е създаден или е започнал дейността си, когато публикуването им се изисква;

2. справка по години за реализирания общ оборот за последните три приключили финансови години (2014, 2015 и 2016 г.), в зависимост от датата, на която участникът е създаден или е започнал дейността си.

Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

2.2. Участникът следва да има валидна застраховка „Професионална отговорност“, съгласно чл.171 от ЗУТ, с лимит на отговорността съгласно чл. 5, ал. 2, т. 4 от Наредбата за условията и реда за задължително застраховане в проектирането и строителството, или еквивалентен документ за чуждестранните лица, съобразно законодателството на държавата в която са установени, с покритие, съответстващо на обема и характера на поръчката, произтичащо от нормативен акт. 
Когато участникът предвижда участие на подизпълнители изискването се доказва за тези подизпълнители, които съобразно вида и дела от поръчката, които са им възложени, ще изпълняват строителство.

Участникът следва да предостави изискуемата информация по т. 2.2. в Част ІV „Критерии за подбор“, Раздел Б, „Икономическо и финансово състояние“ т. 5 от ЕЕДОП.

Доказване на посочените изисквания

За доказване на посочените изисквания, участниците представят при поискване в хода на процедурата, съгласно чл. 67, ал. 5 от ЗОП или преди сключването на договор за обществена поръчка, съгласно чл. 67, ал. 6 от ЗОП:

1. Заверено копие от валидна застраховка „Професионална отговорност“, съгласно чл.171 от ЗУТ, с лимит на отговорността съгласно чл. 5, ал. 2, т. 4 от Наредбата за условията и реда за задължително застраховане в проектирането и строителството, или еквивалентен документ за чуждестранните лица, съобразно законодателството на държавата в която са установени, с покритие, съответстващо на обема и характера на поръчката, произтичащо от нормативен.

Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.
3. Минимални изисквания за технически и професионални способности
Възложителят определя следните минимални изисквания, въз основа на които се установява, че участниците разполагат с необходимите ресурси и опит за изпълнение на поръчката, при спазване на подходящ стандарт за качество: 

3.1.  Участникът следва да е изпълнил през последните 5 (пет) години, считано от датата на подаване на офертата, минимум 2 дейности с предмет и обем  идентичен или сходен с предмета на поръчката.
Под „дейности с предмет и обем  идентичен или сходен с предмета на поръчката“ се има предвид СМР по изграждане и/или реконструкция и/или рехабилитация на сгради с публични функции или еквивалентно.
При използване на подизпълнител, изискванията по т. 3.1. се отнасят и за всеки един от подизпълнителите, които съобразно вида и дела от поръчката, които са им възложени, ще изпълняват строителство. 
Участникът следва да предостави изискуемата информация по т. 3.1. в Част ІV „Критерии за подбор“, Раздел В „Технически и професионални способности“, т. 1а) от ЕЕДОП за строителството с предмет и обем, идентичен или сходен с този на поръчката, с посочване на стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания, изпълнени за последните пет години, считано от датата на подаване на офертата.

Доказване на посочените изисквания

За доказване на посочените изисквания по т. 3.1 участниците представят при поискване в хода на процедурата, съгласно чл. 67, ал. 5 от ЗОП или преди сключването на договор за обществена поръчка, съгласно чл. 67, ал. 6 от ЗОП:
1. Доказателства (чрез които се доказва информацията в ЕЕДОП) за изпълненото строителство - удостоверения, издадени от получателя или от друг компетентен орган относно строителството, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания и/или чрез посочване на публичен регистър, в който е публикувана информация за изпълненото строителство и/или други по преценка на участника.

3.2. Участникът трябва да притежава валидни сертификати, които удостоверяват наличието на: система за управление на качеството по стандарт ISO EN 9001:2015 или еквивалент и система за управление на околната среда по стантарт ISO EMAS 14001:2015 или еквивалент. В обхвата на сертификация следва да се включва изпълнението на строителство. 

Сертификатите трябва да са валидни и да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. 

Възложителят приема еквивалентни сертификати, издадени от органи, установени в други държави членки. Когато участникът не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за система за управление на сигурността на информацията. В тези случаи участникът трябва да е в състояние да докаже, че предлаганите мерки са еквивалентни на изискваните. 

В случай, че участникът участва като обединение, изискването се прилага за всеки член на обединението, който ще изпълнява строителство, съобразно разпределението на участието при изпълнение на дейностите, предвидено в договора за създаване на обединението.
Участникът следва да предостави информация по т. 3.2. за сертификатите в част IV „Критерии за подбор“, Раздел Г „Стандарти за осигуряване на качеството и стандарти за екологично управление“ от ЕЕДОП, като посочва минимум следните данни: вид и номер на сертификатите, обхват на сертификация, уеб адрес, орган или служба, издаващи документа, точно позоваване на документа и срок на неговата валидност.
Когато участникът предвижда участие на подизпълнители изискванията по т. 3.2. се доказват за тези подизпълнители, които съобразно вида и дела от поръчката, които са им възложени ще изпълняват строителство.
Доказване на посочените изисквания

За доказване на посочените изисквания по т. 3.2 участниците представят при поискване в хода на процедурата, съгласно чл. 67, ал. 5 от ЗОП или преди сключването на договор за обществена поръчка, съгласно чл. 67, ал. 6 от ЗОП:
1. Заверени копия от валидни сертификати за внедрена система за управление на качеството по стандарт ISO EN 9001:2015 или еквивалент и система за управление на околната среда по стандарт ISO EMAS 14001:2015, включващи в обхвата си изпълнение на строителство или еквивалент или други доказателства за еквивалентни мерки за осигуряване на качеството.
3.3. Участникът следва да разполага с екип, ангажиран с изпълнението на поръчката, в минимален състав, както следва:

· Ръководител на екипа - да притежава висше образование с минимална образователно-квалификационна степен „магистър” или еквивалентна образователна степен, в случаите когато е придобита в чужбина, в професионално направление „Архитектура, строителство и геодезия“, съгласно Класификатора на областите на висше образование и професионалните направления, утвърден с Постановление № 125 на МС от 24.06.2002 г. за утвърждаване Класификатор на областите на висше образование и професионалните направления. Да притежава най-малко 5 години професионален опит по специалността.
· Ключов експерт „Инженер строителен конструктор“ - да притежава висше образование с минимална образователно-квалификационна степен „магистър” или еквивалентна образователна степен, в случаите когато е придобита в чужбина, специалност „Строителство на сгради  и съоръжения“, „Промишлено и гражданско строителство“ или еквивалентна. Да притежава най-малко 5 години професионален опит по специалността.
· Технически ръководител на обекта – да притежава висше образование с минимална образователно-квалификационна степен „магистър” или еквивалентна образователна степен, в случаите когато е придобита в чужбина, с професионална квалификация „строителен инженер“, „инженер“ или „архитект“ или средно образование с четиригодишен курс на обучение, със специалност „строителен техник“, или еквивалентна специалност, съгласно чл. 163а от ЗУТ. Да притежава най-малко 5 години професионален опит по специалността.
· Специалист за контрол на качеството - Да притежава валидно удостоверение за преминато обучение за контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност или еквивалентно. Да притежава най-малко 5 години професионален опит.
· Експерт по безопасност и здраве в строителството - Да притежава удостоверение за „Експерт по безопасност и здраве“ съгласно Наредба №РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно. Да притежава най-малко 5 години професионален опит.
Всеки от експертите в екипа следва да е взел участие в съответното експертно качество, за което е предложен, в изпълнението на минимум 1 дейност с предмет и обем,  идентичен или сходен с предмета на поръчката.

Участникът трябва да посочи отделни лица за всяка от позициите от експертния състав.

Участникът следва да предостави изискуемата информация по т. 3.3. в Част ІV „Критерии за подбор“, Раздел В „Технически и професионални способности“, т. 6 от ЕЕДОП. Посочва се пълната информация, необходима за доказване на въведените към всеки от експертите минимални изисквания, в това число: номер, дата и учебно заведение, издало дипломата за висше образоване; описание на общия професионален опит; описание на идентичното или сходното строителство, с посочване на конкретни обекти.
Доказване на посочените изисквания. 

За доказване на посочените изисквания по т. 3.3 участниците представят при поискване в хода на процедурата, съгласно чл. 67, ал. 5 от ЗОП или преди сключването на договор за обществена поръчка, съгласно чл. 67, ал. 6 от ЗОП:
1. Доказателства за посочените в ЕЕДОП обстоятелства относно професионалната комптетентност на предложените ключови екперти - списък на ключовите експерти, в който е посочена професионална компетентност на лицата;.
Забележка: Възложителят има право да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
ВАЖНО!!! Участник, който не отговаря на някое от горните изисквания, ще бъде отстранен от участие в процедурата за възлагане на настоящата обществена поръчка.

В съответствие с чл. 67 ал. 1 от ЗОП при подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП) по образец, утвърден от Европейската комисия (образец). В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е обединение, което не е юридическо лице, както и когато е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всеки от участниците в обединението, подизпълнителите и третите лица се представя отделен ЕЕДОП.

По силата на чл. 41, ал. 1 от ППЗОП, когато изискванията за лично състояние по чл. 54, ал. 1, т. 1, 2 и 7 и чл. 55, ал. 1, т. 5 ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 ЗОП се попълва в отделен ЕЕДОП за всяко лице или за някои от лицата. В случаите по горното изречение, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

За доказване на техническите и професионалните способности се представят документите и/или информацията, посочени към съответните изисквания.

Съгласно чл. 67, ал. 5 от ЗОП Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за обществена поръчка, на рамково споразумение или възлагане на поръчка въз основа на рамково споразумение Възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

4. Използване капацитета на трети лица

Съгласно чл. 65, ал. 1 от ЗОП участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата. Възложителят изисква от участника да замени посоченото от него трето лице, ако то не отговаря на някое от тези условия.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

В съответствие с чл. 65, ал. 6 от ЗОП Възложителят поставя  изискване за солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние. 
По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на Възложителя, ще участват в изпълнението на частта от поръчката, за която е необходим този капацитет.

5. Подизпълнители
В съответствие с чл. 66, ал.  1 от ЗОП участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. 

Лице, което е дало съгласие да бъде подизпълнител на един участник, не може да бъде обявявано за подизпълнител в офертата на друг участник в същата процедура, както и да подава самостоятелно оферта.

След сключване на договора за възлагане на обществената поръчка замяна или включване на подизпълнител се осъществява само при условията на чл. 66, ал. 11 и 12 от ЗОП.
VI. КРИТЕРИЙ ЗА ВЪЗЛАГАНЕ НА ПОРЪЧКАТА

Икономически най-изгодната оферта в настоящата процедура се определя въз основа на критерия посочен в чл. 70, ал. 2, т. 1 от ЗОП - „НАЙ-НИСКА ЦЕНА“.
На оценка подлежи всяко предложение на допуснатите участници, отговарящо на изискванията на възложителя.
Класирането на допуснатите до оценка оферти се извършва на база критерий за възлагане „НАЙ-НИСКА ЦЕНА“.
VII. ПРОМЕНИ В ОБЯВЛЕНИЕТО И/ИЛИ ДОКУМЕНТАЦИЯТА. ОБМЕН НА ИНФОРМАЦИЯ МЕЖДУ ВЪЗЛОЖИТЕЛЯ И ЗАИНТЕРЕСОВАНИТЕ ЛИЦА И УЧАСТНИЦИТЕ В ПРОЦЕДУРАТА

1. Възложителят може, по собствена инициатива или по искане на заинтересовано лице, еднократно да направи промени в обявлението и/или документацията на обществена поръчка по реда на чл. 179 от ЗОП. 
2. Обменът на информация се извършва с електронни средства  за комуникация, освен в случаите на чл. 39, ал. 3 от ЗОП между възложителя и заинтересованите лица/участниците, в писмен вид, на български език. Когато не се използват електронни средства за комуникации, обменът на информация се осъществява чрез пощенска или друга подходяща куриерска услуга или комбинация от тях и електронни средства.
3. Обменът на информация чрез връчването й лично срещу подпис се извършва от страна на възложителя чрез лицата за контакти, посочени в т. I. 1) от обявлението. Информацията се приема от заинтересованото лице/участника чрез лицата за контакт, посочени в офертата на участника.
4. При уведомяване по електронен път или по факс уведомлението е редовно, ако е изпратено на адресите в съответствие с т. 3 и е получено автоматично генерирано съобщение, потвърждаващо изпращането.
5. При промяна в посочения адрес и факс за кореспонденция лицата, получили документация за участие, и участниците са длъжни  в срок до 24 (двадесет и четири) часа надлежно да уведомят възложителя.
6. Неправилно посочен адрес или факс за кореспонденция или неуведомяване за промяна на адреса или факса за кореспонденция освобождава възложителя от отговорност за неточно изпращане на уведомленията или информацията.
7. Обменът и съхраняването на информация в хода на провеждане на процедурата за възлагане на обществена поръчка се извършва по начин, който гарантира целостта, достоверността и поверителността на информацията.
8. При подаване на офертата си участниците могат да посочат информация, която считат за конфиденциална във връзка с наличието на търговска тайна. Когато участниците се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

VIII. ОБЩИ ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТАТА

1. С акта на представянето на офертата се счита, че всеки участник е декларирал, че е съгласен и безусловно приема поставените в документация за участие в процедурата за възлагане на обществената поръчка условия и указания за участие в обществената поръчка, както и с техническите спецификации и проекта за договор за обществена поръчка.

2. Поставянето от страна на участника на условия и изисквания, които не отговарят на предварително обявените от възложителя, води до отстраняване на този участник от участие в процедурата.

3. По офертата не се допускат никакви вписвания между редовете, изтривания или корекции.

4. Разходите, свързани с изготвянето и подаването на офертата и за документацията са за сметка на участника. 

5. Срокът на валидност на офертите е 3 месеца, считано от датата, която е посочена в обявлението за краен срок за получаване на офертата.

6. Възложителят може да поиска от участниците да удължат срока на валидност на офертите до сключване на договор.
7. В Възложителят предоставят неограничен, пълен, безплатен и пряк достъп чрез електронни средства до документацията за обществената поръчка в профила на купувача на електронната страница на Възложителя: http://www.momchilgrad.bg/bg/otkriti-protzeduri.html . Същата може безплатно да се изтегли на посочения в обявлението линк.

8. Офертата се представя от  участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на следния адрес: гр. Момчилград, п.к. 6800, област Кърджали, ул. „26 – ти декември“ № 12, всеки  работен ден от 9:00 до 17:00 часа до крайната датата за подаване на оферти, която е посочена в обявлението.

9. Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. 

10. Документите по т. 8 се представят в запечатана непрозрачна опаковка,  върху която се посочват: наименованието на участника, включително участниците в обединението, когато е приложимо; адрес за кореспонденция, телефон и по възможност – факс и електронен адрес, както и наименованието на поръчката.

Съдържанието на опаковката е подробно описано в раздел ІХ „Съдържание на офертата“.

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение по чл. 39, ал. 3, т. 2 от ППЗОП.
11. В случай че участникът изпраща офертата чрез препоръчана поща с обратна разписка, разходите са за негова сметка. В този случай той следва да изпрати офертата така, че да обезпечи нейното получаване на посочения от възложителя адрес в срока, определен за подаване на офертите, посочен в обявлението. Рискът от забава или загубване на офертата е за участника. 

12. Възложителят не се ангажира да съдейства за пристигането на офертата на адреса и в срока, определен от него. Участникът не може да иска от възложителя съдействия като: митническо освобождаване на пратка, получаване чрез поискване  от пощенски клон, или други подобни.

13. При приемането на офертата върху опаковката се отбелязват поредният номер, датата и часа на получаването и посочените данни се записват във входящ регистър, за което на приносителя се издава документ.

14. Не се приемат оферти, подадени или получени при възложителя след изтичане на крайния срок за получаване или представени в не запечатана опаковка, или в опаковка в нарушена цялост. Такива оферти незабавно се връщат на подателя и съответно обстоятелството се отбелязва в регистъра. Когато към момента на изтичане на крайния срок за получаване на заявления за участие или оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистър по т. 14. Не се допуска приемане на оферти от лица, които не са включени в списъка.

15. До изтичане на срока за подаване на офертите всеки участник в процедурата може да промени, допълни или оттегли офертата си. Оттеглянето на офертата прекратява по нататъшното участие на участника в процедурата, освен ако в срока на подаване не представи нова оферта. Допълнението и промяната на офертата трябва да отговарят на изискванията и условията за предоставяне на първоначалната оферта, като върху опаковката бъде отбелязан и текст „Допълнение/Промяна на офертата с входящ номер…“.

16. Документите съдържащи се в офертата, се подписват от управляващия и представляващ участника, съгласно актуалната му  регистрация. В случай че офертата не е подписана от управляващия и представляващ участника съгласно актуалната му регистрация, в офертата следва да се представи нотариално заверено  изрично пълномощно в оригинал на лицето, което представлява участника в процедурата.

16.1. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в настоящата процедура.

16.2.  В случай че участникът е обединение, което не е юридическо лице, документите в офертата трябва да бъдат подписани от представляващия, посочен в документите по Раздел ІХ, т.4. от документацията за участие.

17. Всички документи, съдържащи се в офертата, следва да бъдат на български език. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите, посочени в Раздел ІХ, от документацията, се представят в превод на български език.

18. Документи, за които не е указано изрично в каква форма се представят (извън тези, които могат да бъдат само в оригинал), се прилагат в оригинал или в заверено от участника копие „Вярно с оригинала“.
19. Когато за документ е определено, че може да се представя чрез „заверено от участника копие“, за такъв се счита документ, при който върху копието на документа се съдържа текстът „Вярно с оригинала“ и има собствено ръчен подпис на представляващия участника и положен печат (ако има такъв).
20. Документите в офертата трябва да бъдат подредени съобразно посоченото в Раздел ІХ от настоящата документация.
21. Представените образци в документацията за участие са задължителни за участниците. Ако офертата не е представена по приложените образци, възложителят може да отстрани участника от процедурата, поради несъответствие на офертата с изискванията на документацията за участие.
22. Съгласно чл. 180, ал. 1 от ЗОП всяко заинтересовано лице или участник може да поиска писмено от Възложителя разяснения по решението, обявлението и документацията за обществената поръчка до 7 (седем) дни преди изтичането на срока за получаване на офертите. 

23. Възложителят предоставя разясненията под формата на електронен документ, публикуван в профила на купувача, в 3 дневен срок от получаване на искането. В разясненията не се посочва лицето, направило запитването. 

IX.  СЪДЪРЖАНИЕ НА ОФЕРТАТА

Офертата включва следните документи:

„Заявление за участие“, съдържащо:
1. Опис на документите, съдържащи се в офертата.
2. Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо – ЕЕДОП за всеки от членовете в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката (по образец);

3. Документи за доказване на предприетите мерки за надеждност, когато е приложимо;

4. В случай, че участникът е обединение - договор или друг еквивалентен документ (в оригинал или в нотариално заверен препис), от който да е видно правното основание за създаване на обединението, както и изпълнението на следните изисквания: 

· да е определено лице, което да представлява обединението пред възложителя за целите на обществената поръчка;

· да е уговорена солидарна отговорност между партньорите в обединението за изпълнението на обществената поръчка;

· да са разпределени отговорностите по изпълнение на поръчката между членовете на обединението;

· да бъдат описани дейностите, които ще изпълнява всеки член на обединението;

· да е определено наименование на обединението.
5. Документи за поетите от третите лица и подизпълнителите задължения (когато е приложимо при условията на т. 4 от Раздел ІV от тази документация).

· „Документите относно личното състояние и критериите за подбор“ (в пълния обхват на описаните по-горе документи) се поставят в общия плик (опаковка) на офертата.

„Техническо предложение“, съдържащо:

1. Нотариално заверено пълномощно на лицето, което представлява участника в процедурата (оригинал), в случаите когато офертата не е подписана от управляващия участника съгласно актуалната му регистрация или от представляващия обединението-участник, съгласно документа за създаването му;

2. Предложение за изпълнение на поръчката (по образец), съгласно изискванията на настоящата документация с приложени към него ЛКГ И ДРР и с декларирани в него;

 - съгласие от участника с клаузите на приложения проект на договор;

- съгласие от участника за срок на валидност на офертата;

- заявление от участника, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.

3. Декларация по чл.102 от ЗОП, когато е приложимо (по образец);

Забележка: Участниците не могат да се позовават на конфиденциалност по отношение на предложенията от офертите им, които подлежат на оценка.

· „Техническото предложение” (в пълния обхват на описаните по-горе документи) се поставя в общия плик (опаковка) на офертата. 
Подробния ЛКГ, който се прилага към  предложението за изпълнение на поръмката задължително следва да обхваща всички дейности необходими за изпълнението на поръчката съгласно изискванията на настоящата документация. В графика следва да се посочи норма време за всяка една операция, както броя и квалификацията на необходимите строителни работници за всяка една операция и общите за обекта човекодни. В графика участникът следва да посочи броя и вида на необходимата механизация, сметните норми на нейното използване и общите машиносмени за всяка машина.

Участник, чийто линеен график не е попълнен съгласно посочените по-горе изисквания, не са включени всички дейности и количества, не показва технологична последователност и/или технологична съвместимост на отделните строителните операции и не е приложил диаграма на работната ръка се отстранява.   

Участниците задължително представят линейния график и на електронен носител във формат Microsoft Excel.

Ценово предложение (по образец).
· Ценовото предложение се поставя в отделен запечатан непрозрачен плик с надпис „Предлагани ценови параметри“, който се поставя в общия плик (опаковка) на офертата. Към ценовото предложение участниците задължително прилагат остойностена количествена сметка  по единични цени.
Остойностената количествена сметка по единични цени се представя и на електронен носител (диск) във формат във формат Microsoft Excel. Единичните цени в КСС следва да са представени до втория знак след десетична запетая. 

Към ценовото предложение участникът следва да посочи и показатели за ценообразуване при определяне на единичните цени в количествено-стойностната сметка, при които е формирана стойността за  изпълнение на СМР:

•
часова ставка – лв./ч.ч;

•
 допълнителни разходи за труд-%;

•
 допълнителни разходи за механизация -%;

•
доставно-складови разходи - %

•
 печалба -%;

Участникът носи отговорност за грешки или пропуски в изчисляването на предлаганите от него цени. При несъответствие между техническото и ценово предложение участникът ще бъде отстранен от участие в процедурата.

Участник, чието ценово предложение надхвърля максималната стойност на поръчката, определена от Възложителя, ще бъде отстранен в настоящата процедура поради несъответствие с това предварително обявено условие.

* Извън плика с надпис „Предлагани ценови параметри“ не трябва да е посочена никаква информация относно цената. 
** Ако в представеното от участника Ценово предложение не е попълнен който и да е елемент или е надвишена прогнозната стойност, участникът ще бъде отстранен от по-нататъшно участие в обществената поръчка.

Документите посочени по-горе се представят в запечатана непрозрачна опаковка, върху която се посочват:

1. Наименованието на участника, включително участниците в обединението, когато е приложимо;

2. Адрес за кореспонденция, телефон и по възможност – факс и електронен адрес;

3. Наименованието на поръчката, за която се подават документите.

Опаковката включва посочените документи, опис на представените документи, както и отделен запечатан непрозрачен плик с надпис „Предлагани ценови параметри“, който съдържат ценовото предложение.

X. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

Процедурата по отваряне, разглеждане, оценка и класиране на офертите се извършва по реда на раздел VIII от ППЗОП.
След изтичане на срока за получаване на офертите Възложителят назначава комисия за извършване на подбор на участниците, разглеждане и оценка на офертите. Комисията се състои от нечетен брой членове.

Получените оферти се предават от Възложителя на председателя на Комисията, за което се съставя протокол. Комисията започва работа по разглеждане на офертите след получаване на представените оферти и протокола за тяхното предаване от Възложителя. 

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване. Представителят на участника удостоверява представителната си власт с изрично пълномощно, което се представя на комисията преди отваряне на офертите. Присъствието на участниците и техните представители не е задължително.

Отварянето на офертите се извършва на датата, часа и мястото, посочени в обявлението за обществена поръчка. При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

Възложителят ще проведе процедурата за обществена поръчка като първо ще осъществи предварителен подбор, след което ще разглежда офертите на участниците, съответно няма да прилага хипотезата на чл. 104, ал. 2 ЗОП.

Комисията отваря по реда на тяхното постъпване запечатаните непрозрачни опаковки и оповестява тяхното съдържание,  както и проверява за наличието на отделен запечатан плик с надпис "Предлагани ценови параметри". 

Най-малко трима от членовете на комисията подписват техническото предложение и плика с надпис "Предлагани ценови параметри". Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри".

С това приключва публичната част от заседанието на комисията.

Комисията разглежда документите за съответствие с изискванията към личното състояние и критериите за подбор, поставени от възложителя в Раздел ІХ. „Съдържание на офертата“ от настоящата документация, и съставя протокол. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.
В срок от 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за подизпълнителите и третите лица, посочени от участника. След изтичането на пет дневния срок комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия

Ценовото предложение на участник, чиято оферта не отговаря на изискванията на възложителя, не се отваря.
Не по-късно от два работни дни преди датата на отваряне на ценовите оферти комисията уведомява участниците и обявява в рубриката „Профил на купувача“ на сайта на възложителя: http://www.momchilgrad.bg/bg/otkriti-protzeduri.html  датата, часа и мястото на отваряне и оповестяване на предлагани ценови параметри. При отварянето на подадените оферти, както и на плика с  предлагани ценови параметри може да присъстват участниците в процедурата или техни упълномощени представители, като и представители на средствата за масово осведомяване.

Комисията обявява резултатите от оценяването на офертите по другите показатели, отваря ценовите предложения и ги оповестява.

Ценова оферта, надвишаваща пределната прогнозна стойност не се допуска до оценка. Участник с такова ценово предложение се отстранява от участие в процедурата.

Когато офертата на участник съдържа предложение, свързано с цена или разходи, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, възложителя изисква от него подробна писмена обосновка за начина на неговото образуване, която се представя в 5-дневен срок от получаване на искането.

Обосновката може да се отнася до:

1. икономическите особености на производствения процес, на предоставяните услуги или строителния метод;

2. избраните технически решения и наличието на изключително благоприятни условия за участника за предоставянето на продуктите или услугите или за изпълнението на строителството;

3. оригиналност на предложеното от участника решение по отношение на строителството, доставките или услугите;

4. спазването на задълженията по чл. 115 от ЗОП;

5. възможността участникът да получи държавна помощ.

Получената обосновка се оценява по отношение на нейната пълнота и обективност относно горните обстоятелства, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП

Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в реда, предвиден в чл.58, ал.2 ППЗОП. 

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с реда предвиден в чл.58, ал.2 ППЗОП 

XI. ОПРЕДЕЛЯНЕ НА ИЗПЪЛНИТЕЛ. ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ. ПРЕКРАТЯВАНЕ НА ПРОЦЕДУРАТА. СКЛЮЧВАНЕ НА ДОГОВОР. ДОГОВОР ЗА ПОИЗПЪЛНЕНИЕ

А. Определяне на изпълнител. Обявяване на решението на възложителя
1. Възложителят определя изпълнителя на обществената поръчка въз основа на оценка на офертите по посочения в Раздел VI критерий, като в срок от 10 (десет) дни след приключване на работата на комисията издава мотивирано решение, с което обявява класирането на участниците и участника, определен за изпълнител.
2. В решението си Възложителят посочва и отстранените от участие в процедурата участници и оферти и мотивите за отстраняването им.
3. Възложителят изпраща на участниците решението по т.1 в 3-дневен срок от издаването му.

Б. Прекратяване на процедурата
1. Възложителят прекратява процедурата с мотивирано решение, когато:

1.1. не е подадена нито една оферта за участие
1.2.  всички оферти не отговарят на условията за представяне, включително за форма, начин и срок, или са неподходящи;
1.3. първият и вторият класиран участник откаже да сключи договор;
1.4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;
1.5. поради неизпълнение на някое от условията по чл.112, ал.1 от ЗОП не се сключва договор за обществена поръчка;
1.6. всички оферти, които отговарят на предварително обявените от възложителя условия, надвишават финансовия ресурс, който той може да осигури;
1.7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;
1.8. са необходими съществени промени в условията на обявената поръчка, които биха променили кръга на заинтересованите лица.

2. Възложителят може да прекрати процедурата с мотивирано решение, когато:

2.1. е подадена само една оферта, заявление за участие или конкурсен проект;
2.2. има само едно подходящо заявление за участие или една подходяща оферта;
2.3. има само един конкурсен проект, който отговаря на предварително обявените условия от възложителя;
2.4. участникът, класиран на първо място:

а) откаже да сключи договор;

б) не изпълни някое от условията по чл.112, ал.1 ЗОП, или 

в) не докаже, че не са на лице основания за отстраняване от процедурата.

3. Възложителят изпраща копие от решението по т.1 и т.2 до участниците в процедурата в 3-дневен срок от издаването му, както и го публикува в профила на купувача си.
4. Всяко решение на възложителя в процедурата за възлагане на обществена поръчка подлежи на обжалване пред Комисията за защита на конкуренцията по реда на Глава двадесет и седма от ЗОП. Решенията се обжалват относно тяхната законосъобразност, включително за наличие на дискриминационни, икономически, финансови, технически или квалификационни изисквания в обявлението, документацията или във всеки друг документ, свързан с процедурата.

На обжалване подлежат и действия или бездействия на възложителя, с които се възпрепятства достъпът или участието на лица в процедурата. Не подлежат на самостоятелно обжалване действията на възложителя по издаване на решенията за възлагане на обществена поръчка.

Обжалването се извършва при условията и по реда на чл.196 и сл. от ЗОП.

В. Сключване на договор
1. Възложителят сключва договор за възлагане на обществената поръчка (съгласно приложения образец) с участника в процедурата, определен за изпълнител.

2. Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но н преди изтичането на 14-дневен срок от уведомяването на заинтересованите участници за решението за определяне на изпълнител.

3. Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.Когато за изпълнител е определено обединение, участниците в обединението носят солидарна отговорност за изпълнение на договора за обществена поръчка.

4. Лицето, определено за изпълнител трябва да отговаря на изискванията и ограниченията по документацията и към момента на сключване на договора за възлагане на обществена поръчка.

5. При подписване на договора за обществена поръчка участникът, определен за изпълнител, е длъжен да представи следните документи:

5.1. изпълни задължението по чл. 67, ал. 6 ЗОП;
5.2. представи определената гаранция за изпълнение на договора;
5.3. извърши съответната регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

6. Възложителят не сключва договор за обществена поръчка с участник, определен за изпълнител, който не представи някой от документите по т. 5.

7. Възложителят може с решение да определи за изпълнител и да сключи договор с втория класиран участник в случаите, когато участникът, класиран на първо място:

7.1. откаже да сключи договор;
7.2. не изпълни някое от изискванията на т. 5;
7.3. не докаже, че не са на лице основания за отстраняване от процедурата.

8. Изменение на договора се допуска по изключение само в случаите по чл.116 от ЗОП.

Г. Договор за подизпълнение
1. Изпълнителят е длъжен да сключи договор за подизпълнение с подизпълнителите, посочени в офертата, което не освобождава изпълнителят от отговорността му за изпълнение на договора за обществена поръчка.

2. В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят е длъжен да изпрати оригинален екземпляр от договора или допълнително споразумение на възложителя заедно с доказателства, че не е нарушена забраната по чл. 66, ал. 2 и ал. 11 от ЗОП.

3. В договора за подизпълнение следва да е включена клауза, че подизпълнителите нямат право да превъзлагат една или повече от дейностите, който са включени в предмета на договора за подизпълнение, както и информация за координаторите по изпълнението на договора с посочени: телефон за връзка, факс и ел. адрес.

4. При замяна или включване на подизпълнител изпълнителят представя на възложителя всички документи, които доказват изпълнението на условията по-горе.

5. Замяна или включване на подизпълнител по време на изпълнение на договор  за обществена поръчка се допуска по изключение, когато възникне необходимост, ако са изпълнени едновременно следните условия:

5.1. за новия подизпълнител не са на лице основанията за отстраняване в процедура;
5.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, който ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на условията по предходната точка.

XII. ГАРАНЦИЯ ЗА ИЗПЪЛНЕНИЕ НА ДОГОВОРА

1. Гаранцията за изпълнение на договора се представя от участника, определен за изпълнител на поръчката, при подписване на договора, в размер на 3 % (три на сто) от стойността на договора.
2. Условията за освобождаване и задържане на гаранцията за изпълнение са определени в проекта на договора.
3. Гаранцията може да се предостави от името на Изпълнителя за сметка на трето лице - гарант.
4. Участникът определен за изпълнител избира сам формата на гаранцията за изпълнение.
5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
6. Гаранцията за изпълнение се представя по един от следните начини:
6.1. под формата на банкова гаранция – в оригинал;
6.2. парична сума (платежно нареждане в копие) 
6.3. застраховка (оригинал на полица), която обезпечава изпълнението чрез покритие на отговорността на изпълнителя. 

7. Ако гаранцията за изпълнение на договора се представя под формата на парична сума, тя се превежда по сметката Община Момчилград 

IBAN : BG17 DEMI 9240 3300 0245 45, 

BIC код : DEMIBGSF, при Tърговска Банка Д, клон Момчилград, като банковите такси по превода са за сметка на наредителя. 

8. В случай, че гаранцията за изпълнение на договора е под формата на банкова гаранция, същата трябва да бъде безусловна, неотменима и платима изцяло или частично в посочен от възложителя размер при първо писмено поискване, в което възложителят заяви, че изпълнителят не е изпълнил задължение по договора за възлагане на обществената поръчка или, че възложителят е прекратил договора поради виновно неизпълнение на задълженията на изпълнителя.

9. В случай, че гаранцията за изпълнение се представи като банкова гаранция или застраховка, то срокът на действието й следва да надвишава с 30 (тридесет) дни срока на изпълнение на договора.

10. При представяне на гаранцията с платежно нареждане, банкова гаранция или застраховка, в тях изрично се посочва предметът на договора, за изпълнението на който се представя гаранцията.
11. Разходите по откриването и поддържането на гаранцията са за сметка на изпълнителя. Последният следва да предвиди и заплати такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.

XIII. ДРУГИ УСЛОВИЯ

1. При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

1. Сроковете, посочени в тази документация се изчисляват, както следва:

а) когато срокът е посочен в дни, той изтича в края на последния ден на посочения период;

б) когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

2. Сроковете в документацията са в календарни дни. 

3. Когато срокът е в работни дни, това е изрично указано при посочването на съответния срок.

4. По въпроси, свързани с провеждане на процедурата и подготовката на офертите на участниците, които не са разгледани в документацията, се прилагат разпоредбите на Закона за обществени поръчки и Правилника за прилагане на закона за обществените поръчки.

5. Допълнителна информация, свързана с участие в процедурата за възлагане на обществената поръчка:

Информация за задълженията, свързани с данъци и осигуровки, опазване на околната среда, закрила на заетостта и условията на труд.

Участниците могат да получат необходимата информация за задълженията, свързани с данъци и осигуровки, опазване на околна среда, закрила на заетостта и условията на труд,които са в сила в Република България и относими към дейностите, предмет на поръчката, както следва:

5.1.  Относно задълженията, свързани с данъци и осигуровки:

Национална агенция по приходите:
· Информационен телефон на НАП – 0700 18 700;

· Интернет адрес: http://www.nap.bg/
5.2. Относно задълженията, свързани с акцизи и мита:


    Агенция „Митници”: 

· Информационен телефон на АМ - +359298594980;

· Интернет адрес: http: www.customs.bg;

5.3. Относно задълженията, свързани с опазване на околната среда:

Министерство на околната среда и водите:

· Информационен център на МОСВ; работи за посетители всеки работен ден от 14 до 17ч.;

· София 1000, ул.“У.Гладстон“ № 67, Телефон: 02/940 6331;

· Интернет адрес: http://www.moew.government.bg/.

5.4. Относно задълженията, закрила на заетостта и условията на труд:
Министерство на труда и социалната политика:

· София 1051, ул.“Триадица“№2, Телефон: 02/811 9443;
·  Интернет адрес: http://www.mlsp.government.bg.
XIV. ПРИЛОЖЕНИЯ

� Приложени като отделни файлове


� „Конфликт на интереси“ по смисъла на §2, т. 21 от Допълнителните разпоредби на Закона за обществените поръчки: е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка.





� „Свързани лица“ по смисъла на §2, т. 45 от Допълнителните разпоредби на Закона за обществените поръчки са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа. 

